Document ID: 31991R2059

ΚΑΝΟΝΙΣΜΟΣ ( ΕΟΚ ) αριθ . 2059/91 ΤΗΣ ΕΠΙΤΡΟΠΗΣ της 12ης Ιουλίου 1991 για την τροποποίηση του κανονισμού ( ΕΟΚ ) αριθ . 3775/90 περί των μεταβατικών μέτρων που εφαρμόζονται στις συναλλαγές ορισμένων γεωργικών πρϊόντων που κατάγονται από την πρώην Λαϊκή Δημοκρατία της Γερμανίας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό ( ΕΟΚ ) αριθ . 3577/90 του Συμβουλίου της 4ης Δεκεμβρίου 1990 περί των μεταβατικών μέτρων στον τομέα της γεωργίας και των προσαρμογών που απαιτούνται λόγω της ενσωμάτωσης του εδάφους της πρώην Λαϊκής Δημοκρατίας της Γερμανίας στην Κοινότητα ( 1 ), και ιδίως το άρθρο 3,
Εκτιμώντας :
ότι η Επιτροπή με τον κανονισμό ( ΕΟΚ ) αριθ . 3775/90 ( 2 ) θέσπισε μεταβατικά μέτρα σχετικά με τις εξαγωγές, με ειδικούς όρους ορισμένων γεωργικώνπροϊόντων που κατάγονται από την πρώην Λαϊκή Δημοκρατία της Γερμανίας -
ότι, για να υπάρξει εγγύηση για την καλή λειτουργία του εμπορικού τομέα, η Ομοσπονδιακή Δημοκρατία της Γερμανίας επέτρεψε σύμφωνα με το άρθρο 2 παράγραφος 3 του κανονισμού αυτού να παραταθεί έως τις 30 Ιουνίου 1991 η διάρκεια ισχύος των πιστοποιητικών εξαγωγής και προκαθορισμού της επιστροφής που εκδίδονται από τις αρχές της πρώην Λαϊκής Δημοκρατίας της Γερμανίας όσον αφορά, μεταξύ άλλων, τα προϊόντα που υπάγονται στους τομείς του χοιρείου, προβείου και βοείου κρέατος -
ότι, έχοντας υπόψη τα προβλήματα εισαγωγής και τις δυσκολίες μεταφοράς στις τρίτες χώρες προορισμού των προαναφερθέντων προϊόντων, προκειμένου να καταστεί δυνατή η εκτέλεση των συναφθεισών συμφωνιών από την πρώην Λαϊκή Δημοκρατία της Γερμανίας, πρέπει να παραταθεί η διάρκεια ισχύος των εν λόγω πιστοποιητικών έως τις 31 Δεκεμβρίου 1991 -
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη των ενδιαφερομένων επιτροπών διαχείρισης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :
Άρθρο 1
Στο άρθρο 2 του κανονισμού ( ΕΟΚ ) αριθ . 3775/90 προστίθεται η ακόλουθη παράγραφος :
"Μετά από αίτηση του ενδιαφερόμενου, επιτρέπεται στη Γερμανία να παρατείνει μέχρι τις 31 Δεκεμβρίου 1991 τη διάρκεια ισχύος των πιστοποιητικών εισαγωγής και προκαθορισμού της επιστροφής που έχουν εκδοθεί από τις αρχές της πρώην Λαϊκής Δημοκρατίας της Γερμανίας όσον αφορά τα προϊόντα ου υπάγονται στους τομείς του χοιρείου, προβείου και βοείου κρέατος ." Άρθρο 2 Το άρθρο 3 δεύτερο εδάφιο του κανονισμού ( ΕΟΚ ) αριθ . 3775/90 τροποποιείται ως εξής :
"Εφαρμόζεται έως τις 30 Ιουνίου 1991 . Όσον αφορά την άδεια παρατάσεως της διάρκειας ισχύος των πιστοποιητικών εισαγωγής και προκαθορισμού της επιστροφής, το άρθρο 2 παράγραφος 4 εφαρμόζεται έως τις 31 Δεκεμβρίου 1991 ." Άρθρο 3 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Βρυξέλλες, 12 Ιουλίου 1991 .

Labels: 15
5
6